# Celian moniaistiset satutuntikoulutukset

Satuja on monenlaisia: eläinsatuja, jännittäviä satuja, hauskoja satuja, mutta miten kertoisit satuja niin, että ne sopivat kaikille lapsille, mukaan lukien lapset joilla on toimintarajoitteita tai lukemiseste?

Celia on järjestänyt moniaistisia satutuokioita sadoille lapsiryhmille yli kymmenen vuoden ajan. Samalla Celiassa on kehitetty moniaistisen satutuokion konsepti sekä alan ammattilaisille suunnattu koulutuspaketti.

Celia tarjoaa moniaistisen satutunnin koulutuspakettia vuoden 2016 ajan esimerkiksi osaksi alueellisia kirjastoalan koulutuksia. Koulutuspaketti on järjestäjille maksuton ja Celia vastaa myös kouluttajan matkakuluista. Koulutus on tarkoitettu kirjastojen ja muiden organisaatioiden lasten palveluita tuottavalle henkilöstölle.

Tavoitteena koulutuksen tarjoamisella on lisätä yhteistyötä kirjastojen ja Celian välillä ja jakaa Celian asiantuntemusta kirjastoammattilaisten käyttöön ympäri Suomen.

## Saatavilla on kahta koulutuspakettia

Lyhyemmän peruspaketin kesto on 90 min. Se on sisällöltään informatiivinen ja elämyksellinen, mutta ei sisällä käytännön harjoituksia.

Harjoituksia sisältävä pidempi koulutus on kestoltaan 4 h. Siinä osanottajat pääsevät itse käytännössä tuottamaan moniaistisen satutunnin.

Molempia koulutuksia on saatavana sekä suomeksi että ruotsiksi. Kouluttajana toimii Celian pitkäaikainen lastenkirjastonhoitaja, suunnittelija Irmeli Holstein.

Lisätietoja ja koulutusvarauksia varten ota yhteys kouluttajaan:

Irmeli Holstein
irmeli.holstein@celia.fi
p. 0295 333 058.

3.5.2016